गोलाव ब्रै बोसोर सम एखे जायगायावनो नेबाय थानानै उनाव गावनि आंगो बिगोमाखौ "  लिअ  " आ नागिरना लोगो मोनहैबाय । जेब्ला जोंनि गोसो गोर्बोआ माबाफोर मोनहैनो लुबैयो अब्ला जों जाफुंसार जायो बे खोथाया थारैनो रिफि खांबाय थाइलेण्डाव । लिअ नि मिजिं दं बिनि बिगोमाया सानसे खालि फैगोन आरो आंखौ लोगोयाव लांफागोन । खौरां बिजोंनि गेजेरजों फोरमाय जानाय सुलुंनि बादिब्ला थाइलेण्डनि खव्न क्वेन मुंनि जिलायाव ब्रै बोसोरनि फ्राय नेनानै थानायखौ जायगानि सुबुंखौ नुदोंमोन । बेरा फारसेथिं सैमानि मुंआ "  लिअ  " लाखिनाय जादों होन्ना खौरां बिजोंङाव फोसाव जादों । लिअ नि मोनसेल' हास्थाय दं , सानसेखालि बिगोमाया फैगोन , आंखौ लांफा हरगोन । जायगानि सुबुंफोरा सान्दोंमोन नैबे मासे अर'नारि सैमा , नाथाय दरसे थावनियावनो गोबां समनिफ्राइ नेबाय थानायाव सोमोनांथाव जादोंमोन । बेखायनो सासे सांग्रां सुबुंआ बिनि सुलाद मोननायनि असिलायै समाजारि बिजों ( Social Media ) फोसाव होदोंमोन । बेनि उनाव सासे अनसुलि गोसोनि आइजोआ सैमा लिअ खौ लांहरो आरो गावनो आदार जाहैयो । नाथाय लिअ आ सानफा साननै थानानैनो फिन आगोलनि जायगायावनो फैफिनो । गुबुन फारसेथिं लिअ' आ सान हर समान खालामना एखे जायगायावनो ब्रै बोसोर सम थानांनाय फट'आ समाजारि बिजोंङाव थाबथाबैनो गुवारै गोसार ( Viral ) जादोंमोन । बेनि उनाव सासे सिख्लाया गावनि 64 बोसोर बैसोनि बिमा नें नेइखौ मबाइलनि गेजेरजों दिन्थिहैयो लोगोसे बिमाया दुखु मोननाय फोरमायो । ब्रै बोसोरनिफ्राय गावनि असे बिगोमाखौ नेबाय थानाय लिअ'आ थाग्रा जायगायाव सोहैयो । मख'जाथावदि इं 2015 मायथायनि 16 फेब्रुवारियाव बिमा नें नइया गावनि फिसाजोखौ खौरां लाहैनो थाङो । रेल लाइनाव गारिखौ थाबथानाय सैमा लिअ आ बाहिराव ओंखारलांङो । उनावहाय नागिर नागिरैबो नुनो मोनासै । जोबथा याव गोलाव ब्रै बोसोर सम नेबाय थानानै गावनि बिगोमाखौ नुनो मोनो । दासिमाव बे जाथायानो साफ्रोमबोनि गोसो गोर्बोखौ सौदावहैदों ।   
ब्रै बोसोर एखे जायगायावनो थानानै लिअ' आ नागिरना मोनहैबाय गावनि बिगोमाखौ